OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-09-29)

Oʻzbekiston Respublikasi Prezidentining “Yangi tashkil etilayotgan xoʻjalik yurituvchi subyektlar faoliyati ustidan bank va soliq nazoratini kuchaytirish toʻgʻrisida”1999-yil 29-martdagi PF-2276-son hamda “Moliya-xoʻjalik faoliyatini amalga oshirmayotgan va qonunchilikda belgilangan muddatlarda oʻzlarining ustav jamgʻarmalarini shakllantirmagan korxonalarni tugatish tartibini soddalashtirish chora-tadbirlari toʻgʻrisida” 1999-yil 28-iyundagi PF-2331-son farmonlariga muvofiq Vazirlar Mahkamasi qaror qiladi: 1. Oʻzbekiston Respublikasi Hukumati qarorlariga ilovaga muvofiq oʻzgartirish va qoʻshimchalar kiritilsin. 2. Oʻzbekiston SSR Ministrlar Sovetining 1990-yil 17-avgustdagi 304-r-son farmoyishi oʻz kuchini yoʻqotgan deb hisoblansin. 4. Oʻzbekiston Respublikasi Vazirlar Mahkamasining “Xoʻjalik birlashmalarini davlat roʻyxatidan oʻtkazish haqidagi Nizomni tasdiqlash toʻgʻrisida” 1994-yil 22-martdagi 153-son (Oʻzbekiston Respublikasi QT, 1994-y., 3-son, 18-modda) qarorida: qaror nomidagi va 1-banddagi “Xoʻjalik birlashmalarini” soʻzlari “Yuridik shaxslar birlashmalarini, aksiyadorlik jamiyatlarini” soʻzlari bilan almashtirilsin; Xoʻjalik birlashmalarini davlat roʻyxatidan oʻtkazish haqida Nizomda: Nizom nomidagi va matndagi “Xoʻjalik birlashmalari” soʻzlari tegishli kelishikda “Yuridik shaxslar birlashmalari, aksiyadorlik jamiyatlari” soʻzlari bilan almashtirilsin; 2-band quyidagi tahrirda bayon qilinsin: “2. Respublika ahamiyatiga ega boʻlgan yuridik shaxslar birlashmalari, shuningdek, Toshkent shahrida joylashgan yuridik shaxslar birlashmalari va aksiyadorlik jamiyatlari Oʻzbekiston Respublikasi Adliya vazirligida davlat roʻyxatidan oʻtadilar. Respublika ahamiyatiga ega boʻlgan yuridik shaxslar birlashmasi deyilganda qatnashchilari ikki yoki undan koʻp maʼmuriy-hududiy tuzilmalar (Qoraqalpogʻiston Respublikasi, Toshkent shahri, viloyatlar)da joylashgan birlashma tushuniladi”; 4-banda: “v” kichik band quyidagi tahrirda bayon qilinsin: “v) pochta manzilini tasdiqlovchi hujjat”; band quyidagi mazmundagi “e” kichik band bilan toʻldirilsin: “e) savdo va savdo-vositachilik korxonalari yuqorida sanab oʻtilgan hujjatlardan tashqari oʻzlarida oʻz ustav faoliyatiga muvofiq savdo, omborxona maydonlari va asbob-uskunalar, shu jumladan, chakana savdo korxonalari — nazorat-kassa apparatlari yoki ularni sotib olish yoxud ijaraga olish uchun mablagʻlari mavjudligini tasdiqlovchi hujjatlarni ham taqdim etadilar”; Nizom quyidagi mazmundagi 11-band bilan toʻldirilsin: “11) Yuridik shaxslar birlashmalari, aksiyadorlik jamiyatlari vakolatli davlat organlarini oʻzlarining pochta manzillari oʻzgarganligi toʻgʻrisida oʻn kun muddatda xabardor qilishga majburdir. Vakolatli davlat organlarini pochta manzili oʻzgarganligi toʻgʻrisida xabardor qilmaganlik uchun yuridik shaxslar birlashmalarining, aksiyadorlik jamiyatlarining mansabdor shaxslari qonun hujjatlarida nazarda tutilgan tartibda javobgarlikka tortiladilar. Davlat roʻyxatidan oʻtkazilgandan keyin bir yil oʻtgach aksiyadorlik jamiyatlari roʻyxatdan oʻtkazuvchi organga taʼsis hujjatlarida maʼlum qilingan ustav jamgʻarmasini shakllantirish tugallanganligi toʻgʻrisida maʼlumotnoma taqdim etishga majburdir. Ustav jamgʻarmasi shakllantirilmagan, biroq belgilangan eng kam miqdordan kam boʻlmagan, amalda shakllantirilgan miqdorgacha kamaytirilmagan yoki boshqacha tashkiliy-huquqiy shakllarga oʻzgartirilgan taqdirda roʻyxatdan oʻtkazuvchi organ korxonalarni tugatish boʻyicha maxsus komissiyaga aksiyadorlik jamiyatlari bundan buyon faoliyat koʻrsatishining maqsadga muvofiqligi toʻgʻrisidagi masalani koʻrib chiqish uchun taqdimnoma kiritadi. 11-band 12-band deb hisoblansin va quyidagi tahrirda bayon qilinsin: “12. Mazkur Nizom xorijiy investitsiya ishtirokidagi aksiyadorlik jamiyatlariga, shuningdek, davlat korxonalari negizida tashkil etiladigan aksiyadorlik jamiyatlariga joriy etilmaydi”.